**FAKULTET ZA KRIMINALISTIKU, KRIMINOLOGIJU I SIGURNOSNE STUDIJE**

**Zmaja od Bosne 8, 71 000 Sarajevo**

**www.fkn.unsa.ba**

Na osnovu člana 136. Zakona o visokom obrazovanju („Službene novine Kantona Sarajevo“ broj: 33/17, 35/20 i 40/20), člana 20a. Zakona o radu („Službene Novine FBiH“, broj 26/16, 89/18), člana 13. Jedinstvenog pravilnika o radu Univerziteta u Sarajevu, u skladu sa Odlukom Vlade Kantona Sarajevo o davanju saglasnosti organizacionim jedinicama za popunu radnih mjesta broj: 02-04-10017-25/21 od 18.03.2021. godine, te Odlukom dekana Fakulteta broj: 01-02-2157-1/21. od 09.04.2021. godine, Fakultet za kriminalistiku, kriminologiju i sigurnosne Univerziteta u Sarajevu raspisuje

**JAVNI OGLAS**

**za prijem u radni odnos**

1. **Voditelj biblioteke** **1 (jedan) izvršilac na neodređeno vrijeme**
2. **Tehnički sekretar 1 (jedan) izvršilac na neodređeno vrijeme**
3. **Referent za nabavke 1 (jedan) izvršilac na neodređeno vrijeme**
4. **Spremačica 1 (jedan) izvršilac na neodređeno vrijeme**

**OPIS POSLOVA I POTREBNI USLOVI:**

1. **Voditelj biblioteke**

**Opis poslova:** organizuje i rukovodi radom biblioteke; upravlja bibliotečkim i informacionim sistemom; organizira, razvija i čuva zbirke bibliotečke građe; klasificira i katagolizira bibliotečku građu; vodi abecedne, stručne, predmetne i topografske kataloge za svaku pojedinu zbirku bibliotečke građe; odabire i preporučuje nabavku bibliotečke građe; pomaže kod pretraživanja i pronalaženja građe i pruža informacije korisnicima biblioteke na temelju zbirki bibliotečke građe ili bibliotečkih i informacionih mreža; stara informacijski proizvod pri odabiranju iz raspoloživih izvora informacija prema kriteriju koji uključuje organizaciju, analizu, procjenu i izbor informacija; predstavnik je biblioteke u COBISS sistemu (Cooperative Online Bibliographic System and Services) i radi u tom sistemu; organizira međubibliotečku razmjenu; nadzire ostale saradnike u biblioteci (knjižničar); obavlja druge poslove po nalogu prodekana za nauku i dekana Fakulteta.

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i sljedeće posebne uslove:

VSS – diplomirani bibliotekar ili VSS društvenog smjera sa jednom godinom radnog iskustva, aktivno znanje engleskog jezika i samostalan rad na računaru.

Mjesto obavljanja rada: Fakultet za kriminalistiku, kriminologiju i sigurnosne studije, Zmaja od Bosne 8, 71000 Sarajevo

Radno vrijeme: puno radno vrijeme, 40 sati sedmično

Osnovna plaća: 1.291,50 KM

1. **Tehnički sekretar**

**Opis poslova:** vodi interni djelovodni protokol te čuva i upotrebljava pečat Sekretarijata; vodi internu raspodjelu pisanih materijala upućenih sa centralnog protokola nazad putem interne knjige; vodi knjigu putnih naloga; vodi knjigu matične evidencije o zaposlenicima; radi, čuva i upotpunjava personalnu dokumentaciju o zaposlenicima; podnosi prijave i odjave zaposlenika penzionom izdravstvenom fondu; vodi evidenciju o korišćenju bolovanja, godišnjih odmora, plaćenog i neplaćenog odsustva sa rada; provodi postupak za dobijanje radne dozvole za angažovanje stranaca; vodi evidenciju o prisustvu na poslu; po potrebi obavlja i daktilografske poslove za dekana; obavlja i druge poslove po nalogu šefa ureda dekana Fakulteta.

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i sljedeće posebne uslove:

VŠS/SSS – društvenog smjera / upravna škola ili gimnazija, sa poznavanjem jednog svjetskog stranog jezika, poznavanje rada na računaru, sa najmanje jednom godinom radnog iskustva.

Mjesto obavljanja rada: Fakultet za kriminalistiku, kriminologiju i sigurnosne studije, Zmaja od Bosne 8, 71000 Sarajevo

Radno vrijeme: puno radno vrijeme, 40 sati sedmično

Osnovna plaća: 945,00 KM

1. **Referent za nabavke**

**Opis poslova:** permanentno prati stanje postojećih stalnih sredstava; predlaže otpis i rashodovanje nefunkcionalnih i neupotrebljivih stalnih sredstava; prikuplja zahtjeve za nabavku novih stalnih sredstava u skladu sa finansijskim planom i propisima; organizuje održavanje postojećih stalnih sredstava za sve organizacione jedinice; prikuplja zahtjeve za nabavku kancelarijskog i potrošnog materijala; radi prijedloge investicionih planova; prikuplja ponude i prezentira iste nadležnom organu za donošenje odluke; obavlja poslove nabavke i uskladištenja robe i vrši ispitivanje tržišta; vodi odgovarajuću evidenciju potrebnu za obavljanje poslova nabave; zaključuje ugovore o nabavkama robe sa dobavljačima po ovlaštenju dekana; prima pismenja trebovanja za nabavku roba sa opisom kvaliteta i karakteristikama; vrši likvidiranje računa uz ovjeravanje svojim potpisom; izrađuje mjesečno i kvartalno planove nabavke robe; prati optimalne i realne nivoe zaliha robe i o tome redovno informiše Šefa ekonomsko-finansijske i tehničke službe i druge radnike po potrebi; vrši pregled i prijem nabavljene robe, a u posebnim uslovima i po potrebi sačinjava zapisnik o primljenoj robi; ulaže reklamacije dobavljačima na neispravnu i nekvalitetnu robu; odgovara za kvalitet i kvantitet ugovorene i dopremljene robe; raspoređuje zadatke tehničkoj službi (domaru, portirima i spremačicama) i kontroliše njihov rad; obavlja i druge poslove po nalogu šefa Ekonomsko-finansijske i tehničke službe.

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i sljedeće posebne uslove:

SSS – ekonomskog smjera, sa jednom godinom radnog iskustva.

Mjesto obavljanja rada: Fakultet za kriminalistiku, kriminologiju i sigurnosne studije, Zmaja od Bosne 8, 71000 Sarajevo

Radno vrijeme: puno radno vrijeme, 40 sati sedmično

Osnovna plaća: 850,50 KM

1. **Spremačica**

**Opis poslova:** vrši čišćenje i provjetravanje poslovnih i studentskih prostorija; briše prašinu sa svih radnih površina; vrši pranje prozora; čisti učionice i društvene prostorije studenata; pere zavjese po potrebi te čisti itisone; redovno zalijeva i natapa cvijeće i druge biljke u prostorijama koje održava; vrši čišćenje oko objekta u kome održava čistoću; po završetku radnog vremena provjerava i ostavlja u sigurnom stanju: prozore, vrata, vodovodne i električne instalacije; prijavljuje domaru i referentu za nabavku uočene kvarove, nedostatke i nastalu štetu; radi i druge poslove po nalogu referenta za nabvku i Ekonomsko-finansijske i tehničke službe Fakulteta.

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i sljedeće posebne uslove:

NK radnik, sa završenom osmogodišnjom školom.

Mjesto obavljanja rada: Fakultet za kriminalistiku, kriminologiju i sigurnosne studije, Zmaja od Bosne 8, 71000 Sarajevo

Radno vrijeme: puno radno vrijeme, 40 sati sedmično

Osnovna plaća: 630,00 KM

**Obavezna dokumentacija koju su kandidati dužni dostaviti:**

* Svojeručno potpisana prijava na Javni oglas sa kontakt podacima (adresa, broj kontakt telefona, e-mail adresa), tačnom naznakom na koju poziciju (radno mjesto) konkuriše, te navedenom dokumentacijom koju kandidat prilaže uz prijavu
* Biografija (CV),
* Uvjerenje o državljanstvu (ovjerena kopija)
* Izvod iz matične knjige rođenih (ovjerena kopija)
* Svjedočanstvo o završenom obrazovanju
* Dokaz o radnom iskustvu
* Dokaz o poznavanju engleskog jezika i rada na računaru (za poziciju br. 1.)
* Dokaz o poznavanju jednog svjetskog stranog jezika i rada na računaru (za poziciju br. 2.)
* Prijava prebivališta/boravišta u Kantonu Sarajevo (dostavlja lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomena“)
* Potvrda o nezaposlenosti Službe za zapošljavanje Kantona Sarajevo (dostavlja lice koje ima prednost prilikom zapošljavanja u skladu sa posebnim zakonom – naziv naveden pod „Napomena“)

**NAPOMENA:**

* O datumu, vremenu i mjestu obavljanja pismenog i usmenog ispita kandidati će biti obaviješteni pismeno, usmeno ili elektronskim putem. O rezultatima konkursa svi prijavljeni kandidati biće pismeno obaviješteni.
* Na prijavama obavezno naznačiti adresu, kontakt telefon i e-mail adresu
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje
* Sva dokumentacija dostavlja se u originalu ili ovjerenoj kopiji
* Ako kandidat ne pristupi razgovoru, smatraće se da je odustao od dalje konkursne procedure
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20), koju dokazuju odgovarajućim dokumentima (potvrda, rješenje, uvjerenje i sl.) koje prilažu prilikom prijave na Javni oglas, pozivajući se na poseban zakon po kojem imaju prednost

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:**  | **Pripadnost branilačkoj kategoriji** | **Naziv dokaza - dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | - Uvjerenje o statusu djeteta šehida-poginulog, umrlog i nestalog branioca- Rješenje o priznatom pravu na porodičnu invalidninu za suprugu šehida - poginulog, umrlog i nestalog branioca i- Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a) ratnog vojnog invalidab) dobitnika ratnog priznanja i odlikovanjac) demobiliziranog branioca  | Uvjerenje o statusu djeteta ratnog vojnog invalidaRješenje o priznatom pravu na: a) invalidninub) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |

Prijave sa potrebnom dokumentacijom sa naznakom **„NE OTVARAJ – PRIJAVA NA JAVNI OGLAS“**, te naznakom pozicije na koju kandidat konkuriše, dostavljaju se u roku od 10 (deset) dana od dana objave Javnog oglasa, odnosno **do 29.04.2021. godine,** lično na Protokol Fakulteta, ili poštom preporučeno na adresu:

**FAKULTET ZA KRIMINALISTIKU, KRIMINOLOGIJU I SIGURNOSNE STUDIJE**

**Zmaja od Bosne 8**

**71000 SARAJEVO**

Za sva dodatna obavještenja kontakt osoba je Amra Bekrija, tel. 033 561 209